ส่วนที่ 1

ข้อมูลสรุป (Executive Summary)

บริษัท แลนด์ แอนด์ เฮ้าส์ จำกัด (มหาชน) (“บริษัท”) ก่อตั้งเมื่อวันที่ 30 สิงหาคม 2526
โดยมีกลุ่มตระกูลอัศวโภคิน ได้แก่ นายอนันต์ อัศวโภคิน และนางสาวเพียงใจ หาญพาณิชย์
เป็นผู้ถือหุ้นรายใหญ่ ต่อมาได้เข้าเป็นบริษัทรับอนุญาตในตลาดหลักทรัพย์แห่งประเทศไทยเมื่อวันที่ 17
กุมภาพันธ์ 2532 และเปลี่ยนฐานะเป็นบริษัทจดทะเบียนเมื่อวันที่ 1 เมษายน 2534
บริษัทประสบปัญหาทางการเงินในช่วงปี 2541 - 2542 อันเป็นผลสืบเนื่องจากภาวะวิกฤตเศรษฐกิจ
และการลดค่าเงินบาท อย่างไรก็ตาม บริษัทได้ทำการปรับโครงสร้างหนี้แล้วเสร็จในปี 2542
โดยมีการเพิ่มทุนจากผู้ถือหุ้นเดิมและผู้ถือหุ้นรายใหม่ คือ Government of Singapore
Investment Corporation (GIC) หลังการเพิ่มทุนดังกล่าว กลุ่มนายอนันต์
อัศวโภคินยังคงเป็นถือหุ้นรายใหญ่ที่สุดในสัดส่วนร้อยละ 31.76 ในขณะที่ GIC
ถือหุ้นในสัดส่วนร้อยละ 12.56 (ณ วันที่ 22 สิงหาคม 2551)

บริษัทและบริษัทย่อยประกอบธุรกิจอสังหาริมทรัพย์มาตั้งแต่ปี 2526 รายได้ส่วนใหญ่ (สัดส่วนร้อยละ
91.46 ร้อยละ 94.18 และร้อยละ 90.48 ของรายได้รวมในปี 2549 ปี 2550 และปี 2551
ตามลำดับ) มาจากการประกอบธุรกิจอสังหาริมทรัพย์
โดยรายได้จากการประกอบธุรกิจอสังหาริมทรัพย์ส่วนใหญ่ (สัดส่วนร้อยละ 95.84 ร้อยละ 87.28
และร้อยละ 82.56 ของรายได้จากการประกอบธุรกิจอสังหาริมทรัพย์ในปี 2549 ปี 2550 และปี
2551 ตามลำดับ) มาจากโครงการบ้านเดี่ยว รองลงมาได้แก่ ทาวน์เฮ้าส์ และอาคารชุดพักอาศัย
การพัฒนาโครงการอสังหาริมทรัพย์
บริษัทมุ่งเน้นการพัฒนาโครงการในเขตกรุงเทพมหานครและปริมณฑล
ในขณะที่บริษัทย่อยมุ่งเน้นการพัฒนาโครงการในต่างจังหวัด ได้แก่ เชียงใหม่ ขอนแก่น นครราชสีมา
และภูเก็ต

ในการพัฒนาโครงการอสังหาริมทรัพย์เพื่อขาย บริษัทให้ความสำคัญกับทำเลที่ตั้งและคุณภาพของสินค้า
มาเป็นระยะเวลามากกว่า 20 ปี ส่งผลให้ชื่อเสียงและตราสัญลักษณ์ “แลนด์ แอนด์ เฮ้าส์”
เป็นที่ยอมรับจากผู้บริโภค โดยเฉพาะกลุ่มลูกค้าระดับกลางถึงสูง นอกจากนี้
บริษัทได้มีการปรับกลยุทธ์ให้เหมาะสมกับสถานการณ์ของธุรกิจพัฒนาอสังหาริมทรัพย์ที่เปลี่ยนแปลงไป
โดยบริษัทเป็นผู้นำในโครงการสร้างบ้านก่อนขายซึ่งเริ่มในปี 2543 เพื่อสร้างความมั่นใจให้กับลูกค้า
ทำให้ลูกค้าได้เห็นในสิ่งที่ต้องการซื้อ และได้ตัดสินใจซื้อในสิ่งที่ต้องการ
การสร้างบ้านก่อนขายของบริษัทที่ผ่านมาได้รับการตอบรับจากกลุ่มลูกค้าเป็นอย่างดี โดยตั้งแต่ปี
2546 จนถึงปัจจุบัน บริษัทสร้างบ้านก่อนขายทั้งหมด

สำหรับผลการดำเนินงานของบริษัทและบริษัทย่อยในระยะปี 2549 - ปี 2551
บริษัทมีรายได้จากการขายจำนวน 17,619.55 ล้านบาท 18,651.60 ล้านบาท และ 15,409.65
ล้านบาทตามลำดับ และมีกำไรสุทธิ จำนวน 3,247.31 ล้านบาท 3,158.94 ล้านบาท และ
3,427.55 ล้านบาท ตามลำดับ

สินทรัพย์รวมของบริษัท ณ สิ้นปี 2549 - ปี 2551 มีจำนวน 41,765.89 ล้านบาท 41,746.01
ล้านบาท และ 46,156.45 ล้านบาท ตามลำดับ สำหรับหนี้สินรวมมีจำนวน 18,314.28 ล้านบาท
16,509.01 ล้านบาท และ 19,016.83 ล้านบาท ตามลำดับ
ในขณะที่ส่วนของผู้ถือหุ้นรวมส่วนของผู้ถือหุ้นส่วนน้อยมีจำนวน 23,451.62 ล้านบาท 25,237.00
ล้านบาท และ 27,139.62 ล้านบาท ตามลำดับ
ซึ่งบริษัทมีสัดส่วนหนี้สินรวมต่อส่วนของผู้ถือหุ้นในระดับที่ต่ำ โดย ณ สิ้นปี 2549 - ปี 2551
อยู่ในระดับ 0.81 เท่า 0.69 เท่า และ 0.73 เท่า ตามลำดับ

ณ วันที่ 28 กุมภาพันธ์ 2552 บริษัทมีทุนจดทะเบียนทั้งสิ้น 10,354.27 ล้านบาท แบ่งเป็นหุ้นสามัญ
10,354.27 ล้านหุ้น มูลค่าที่ตราไว้หุ้นละ 1 บาท โดยเป็นทุนชำระแล้วจำนวน 10,025.86
ล้านบาท

ในปี 2552 ธุรกิจอสังหาริมทรัพย์จะได้รับประโยชน์จากมาตรการกระตุ้นเศรษฐกิจของรัฐบาล
โดยธุรกิจอสังหาริมทรัพย์จะได้รับการลดภาษีธุรกิจเฉพาะจากร้อยละ 3.0 เหลือร้อยละ 0.1
รวมทั้งการลดค่าธรรมเนียมการโอนจากร้อยละ 2 เหลือร้อยละ 0.01
และค่าธรรมเนียมจำนองจากร้อยละ 1 เหลือร้อยละ 0.01 เป็นระยะเวลา 1 ปี
รวมทั้งการเพิ่มค่าลดหย่อนให้บุคคลธรรมดาสำหรับเงินค่าซื้อบ้านเป็นเงิน 300,000 บาท
เป็นระยะเวลา 1 ปีด้วย